આ ઘરમાં એ અનેકવાર આવ્યો હતો, પણ આજે આમ ચોરીછૂપીથી પહેલીવાર આવ્યો છે, એ એને કઠ્યું હતું, પણ એરિથિંગ ઇઝ ફેર ઇન લવ એન્ડ વૉર તેમ એ માનતો હતો. ઉદયે જીતવા માટે રસ્તો પસંદ કર્યો હતો એટલે હવે એને એની જ ભાષામાં સમજાવવું પડે. દશેક મિનિટ એ ઊભો રહ્યો પછી એ હળવેથી મહેન્દ્રભાઈના રૃમ તરફ આવ્યો. એણે ડોકિયું કરીને જોયું તો મહેન્દ્રભાઈની પીઠ એના તરફ હતી એટલે ખ્યાલ નહોતો આવી શકતો કે એ જાગે છે કે સૂઈ ગયા છે.